**„VZOR NÁVRHU KÚPNEJ ZMLUVY“**

**Uchádzač doplní bod 1.2, 2.1, 3.1 a 6.2 do predloženej Kúpnej zmluvy:**

**KÚPNA ZMLUVA č. ...... / ......**

uzavretá podľa § 409 a následne zákona č. 513/1991 Zb.

(Obchodného zákonníka) v znení neskorších zmien a doplnkov

(ďalej len zmluva)

**Čl. 1**

**Zmluvné strany**

1.1 **Kupujúci:** Univerzitná nemocnica Martin

Kolárova 2,036 59 Martin

V zastúpení: MUDr. Peter Durný, PhD., MPH – riaditeľ

IČO: 00 365 327

DIČ: 2020598019

IČ DPH: SK2020598019

Bankové spojenie: Štátna pokladnica

Číslo účtu: 7000281377/8180

IBAN: SK84 8180 0000 0070 0028 1377

BIC/SWIFT: SPSRSKBAXXX

(ďalej len kupujúci)

1.2 **Predávajúci:**

Obchodné meno: ...............................................

Sídlo: ...............................................

V zastúpení: ...............................................

IČO: ...............................................

DIČ: ...............................................

IČ DPH: ...............................................

Bankové spojenie: ...............................................

Číslo účtu: ...............................................

IBAN: ...............................................

BIC/SWIFT: ...............................................

Zápis v Obchodnom registri Okresného súdu ..............., oddiel ..............., vložka č. ...............

*Uviesť údaj, či predávajúci je alebo nie je platcom DPH.*

(ďalej len predávajúci)

predávajúci a kupujúci ďalej spoločne aj *„zmluvné strany“* alebo jednotlivo

*„zmluvná strana“*

1.3 Zmluvné strany uzatvárajú kúpnu zmluvu na dodávku predmetu zmluvy „Antianemické prípravky a antihemoragiká“ (ďalej len „zmluva“), ktorej obstaranie   
je v súlade s § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. 2**

**Predmet zmluvy**

2.1 Predmetom tejto zmluvy je záväzok predávajúceho dodávať kupujúcemu „**Antianemické prípravky a antihemoragiká**“ ....... *(uchádzač uvedie číslo časti v súlade s C. Opis predmetu zákazky, na ktorú predkladá ponuku - časť č. 1 – časť č. 18)*, vrátane dovozu do miesta dodania pre Univerzitnú nemocnicu Martin, ktorých špecifikácia je obsiahnutá v Prílohe č. 2 tejto zmluvy – Špecifikácia a cenník tovaru (ďalej len „Príloha č. 2“), ktorá je jej neoddeliteľnou súčasťou (ďalej len „tovar“) na základe samostatne priebežne vystavených písomných objednávok zo strany kupujúceho, ktorých potreba vyplynie z aktuálnych prevádzkových potrieb po dobu trvania tejto zmluvy.

2.2 Predávajúci sa touto zmluvou zaväzuje dodávať kupujúcemu tovar podľa ods. 2.1 tohto článku zmluvy a kupujúci sa zaväzuje tovar prevziať a zaplatiť zaň dohodnutú kúpnu cenu.

**Čl. 3**

**Termín dodania tovaru**

3.1 Predávajúci sa zaväzuje dodať tovar v požadovanom množstve do .......... hodín *(doplní uchádzač – najneskôr však do 24 hodín)* odo dňa prijatia záväznej objednávky v súlade s Čl. 4 tejto zmluvy, pričom do tejto lehoty sa nezapočítava čas od piatka 15:30 hod. do pondelka 07:00 hod., a obdobne to platí pred dňom štátneho sviatku alebo dňom pracovného pokoja.

Predávajúci sa zaväzuje, že splní dodávku tovaru na základe objednávky kupujúceho riadne a včas v dohodnutom termíne v zmysle tohto článku a zároveň sa predávajúci zaväzuje, že dodanie tovaru v dohodnutej lehote nebude podmieňovať inými skutočnosťami.

3.2 V prípade, ak predávajúci nemôže dodať požadovaný tovar v lehote podľa ods. 3.1 tohto článku zmluvy, je povinný oznámiť túto skutočnosť kupujúcemu s uvedením dôvodov, ktoré neumožnili predávajúcemu dodať tovar včas a spolu s predpokladaným termínom dodania a požiadať kupujúceho o predĺženie termínu dodania tovaru. V prípade, že kupujúci oznámi predávajúcemu, že s predĺžením termínu dodania tovaru nesúhlasí, objednávka na dodanie tovaru sa ruší. Ak kupujúci vysloví súhlas s predĺžením termínu dodania tovaru, je predávajúci povinný dodať tovar ihneď po tom ako odpadol dôvod jeho nedodania v určenom termíne.

3.3 Ak predávajúci nebude schopný, z dôvodu okolností na jeho strane, dodať tovar podľa priebežnej objednávky, kupujúci si vyhradzuje právo zabezpečiť tovar zodpovedajúcej kvality od iného dodávateľa a v množstve nevyhnutnom na pokrytie jeho časovej potreby a za cenu najvýhodnejšej ponuky na trhu.

**Čl. 4**

**Spôsob objednávania tovaru**

4.1 Predávajúci dodá kupujúcemu tovar na základe predloženia písomnej alebo e-mailovej objednávky kupujúceho.

4.2 V objednávke kupujúci uvedie druh tovaru, ktorý má byť dodaný, a jeho požadované množstvo.

4.3 Predložením objednávky sa rozumie jej doručenie na adresu predávajúceho písomne alebo e-mailom v pracovných dňoch v čase od 7.00 hod. do 15.30 hod.

**Čl. 5**

**Množstvo tovaru**

5.1 Skutočné požadované množstvá kupujúci upresní priebežne podľa skutočných potrieb a finančných možností v záväzných objednávkach.

5.2 Kupujúci si vyhradzuje právo zmeniť zazmluvnené množstvo tovaru, ktoré môže byť nižšie ako množstvo tovaru uvedené v Prílohe č. 2 kúpnej zmluvy – Špecifikácia a cenník tovaru, pri zachovaní jednotkovej ceny. Uvedenie predpokladaného množstva tovaru v tejto zmluve nezaväzuje kupujúceho na odobratie tovaru v uvedenom množstve, ani k žiadnym pravidelným odberom a ani nezakladá žiadne ďalšie práva predávajúceho. Objednávky tovaru sa zakladajú výlučne na aktuálnych prevádzkových potrebách kupujúceho.

**Čl. 6**

**Miesto a spôsob dodania tovaru**

6.1 Miestom dodania tovaru je: Univerzitná nemocnica Martin, Nemocničná lekáreň, Kollárova 2, 036 59 Martin, Slovenská republika.

Kontaktnou osobou kupujúceho je PharmDr. Nina Zimová, Nemocničná lekáreň, tel.: 043/4203504, e-mail: [nina.zimova@unm.sk](mailto:nina.zimova@unm.sk), [lekaren@unm.sk](mailto:lekaren@unm.sk) .

6.2 Kontaktnou osobou predávajúceho je ...................., tel. ...................., e-mail: .................... *(doplní uchádzač)*

6.3 Kupujúci zabezpečí prístup do priestorov určených ako miesto dodania podľa bodu 6.1 tohto článku zmluvy pre osoby poverené predávajúcim na čas nevyhnutne potrebný na dodanie predmetu zmluvy.

6.4 Predávajúci je povinný dodať kupujúcemu tovar v mieste dodania tovaru v pracovných dňoch v čase od 7.00 hod. do 15.30 hod.

6.5 Prevzatie tovaru potvrdí kupujúci predávajúcemu na dodacom liste.

6.6 Predávajúci v dodacom liste ako prílohe k faktúre vyznačí najmä množstvo a druh tovaru, výrobnú šaržu a dátum použiteľnosti (exspirácie) tovaru.

6.7 Prevzatie tovaru potvrdí oprávnená osoba kupujúceho predávajúcemu na dodacom liste.

6.8 Balenie tovaru musí zodpovedať obvyklému spôsobu balenia tak, aby nedošlo k poškodeniu, zničeniu alebo znehodnoteniu tovaru počas jeho prepravy. Použité obaly sú určené na jednorazové použitie.

6.9. Splnením dodávky sa rozumie dátum riadneho odovzdania a prevzatia tovaru dohodnutým spôsobom v mieste dodania uvedené v tejto zmluve.

6.10. Predávajúci je povinný dodať tovar na miesto dodania tovaru na vlastné náklady tak, aby bola zabezpečená dostatočná ochrana pred jeho poškodením alebo znehodnotením.

6.11 Kupujúci má právo odmietnuť prevzatie tovaru a vrátiť ho na náklady predávajúceho v prípade, že sa predmet dodávky nezhoduje s predloženou ponukou predávajúceho a/alebo ak zistí preukázateľné vady dodaného tovaru a/alebo nedostatočnú kvalitu tovaru a/alebo chýbajúce množstvo tovaru a/alebo ak nebola dodávka realizovaná v dohodnutom termíne. Predávajúci je povinný na vlastné náklady dodaný tovar odviezť z priestorov kupujúceho a dodať mu nový tovar. O neprevzatí tovaru spíšu poverení zástupcovia účastníkov zmluvy záznam, resp. protokol, z ktorého bude zrejmý dôvod, pre ktorý kupujúci dodávku odmietol prevziať a náhradný termín plnenia. Povinnosť dodať nový tovar platí v prípade, že kupujúci nevyužije právo odstúpiť od tejto zmluvy pre podstatné porušenie povinností v zmysle tejto zmluvy.

**Čl. 7**

**Kúpna cena**

7.1 Ceny tovaru sú uvedené v eurách v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov. Ceny tovaru sú uvedené v Prílohe č. 2 tejto zmluvy – Špecifikácia a cenník tovaru, ktorá je neoddeliteľnou súčasťou tejto zmluvy.

Kúpna cena je stanovená ako pevná a úplná a zahŕňa v sebe všetky náklady súvisiace so zabezpečením a plnením predmetu tejto zmluvy, vrátane DPH v súlade s platnými predpismi, dopravu do miesta určenia, obchodnú prirážku, balenie, clo a ostatné odvody v krajine kupujúceho.

7.2 Predávajúci je oprávnený požadovať len také zmeny dohodnutej ceny, ktoré vyplývajú:

a) zo zmien daňových predpisov najmä zmena výšky zákonnej sadzby DPH, zo zmien colných predpisov,

b) zo zmien legislatívy upravujúci rozsah regulácie cien v oblasti zdravotníctva, ktoré v čase spracovania ponuky nebolo možné predpokladať. O zmene výšky dohodnutej ceny bude predávajúci bezodkladne informovať kupujúceho.

7.3 Pri úprave úradne určených cien liekov predávajúci je povinný dňom platnosti nových úradne určených cien upraviť predajnú cenu tak, aby nepresahovala zmluvnú cenu a bola kalkulovaná v zmysle platných opatrení o cenovej regulácií liekov MZ SR a platných úradne určených cien.

7.4 Zmluvné strany sa vo vzťahu k určeniu ceny pre každé opakované plnenie vyplývajúce z tejto zmluvy zaväzujú k nasledovnému:

V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa predávajúci poskytnúť kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

7.5 V prípade, ak predávajúci nie je schopný poskytnúť alebo neposkytne kupujúcemu dodatočnú zľavu podľa bodu 7.4 tohto článku, je kupujúci oprávnený podať výpoveď zo zmluvy. V tomto prípade je výpovedná lehota 1 mesiac, pričom výpovedná lehota začína plynúť od jej doručenia predávajúcemu.

**Čl. 8**

**Platobné podmienky a fakturácia**

8.1 Platby za tovar je kupujúci povinný realizovať priebežne podľa dodávok tovaru v zmysle tejto zmluvy.

8.2 Predávajúci berie na vedomie, že kupujúci neposkytuje preddavok na plnenie predmetu zmluvy.

8.3 Kupujúci je povinný zaplatiť predávajúcemu za dodaný tovar kúpnu cenu vypočítanú podľa cenníka uvedeného v Prílohe č. 2 tejto zmluvy na základe faktúry, ktorú predávajúci vystaví po každej dodávke tovaru.

8.4 Predávajúci je oprávnený vystaviť faktúru najskôr v deň odovzdania tovaru kupujúcemu. Predávajúci je povinný vystaviť faktúru za dodávku tovaru do pätnástich dníodo dňa jeho riadneho dodania, najneskôr však do piateho pracovného dňa v mesiaci, nasledujúceho po mesiaci, v ktorom bol dodaný tovar.

8.5 Faktúra musí obsahovať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov, a to najmä:

8.5.1 označenie predávajúceho a kupujúceho (obchodné meno, sídlo, IČO, DIČ, IČ DPH),

8.5.2 číslo faktúry,

8.5.3 deň vystavenia faktúry, deň splatnosti a deň zdaniteľného plnenia,

8.5.4 označenie peňažného ústavu a číslo účtu predávajúceho a kupujúceho,

8.5.5 druh tovaru, mernú jednotku a množstvo,

8.5.6 jednotkovú cenu tovaru bez DPH,

8.5.7 celkovú cenu bez DPH,

8.5.8 sadzbu DPH a výšku DPH,

8.5.9 celkovú fakturovanú sumu s DPH,

8.5.10 pečiatku a podpis oprávnenej osoby.

Prílohou faktúry vystavenej predávajúcim musí byť kópia dodacieho listu podpísaná oboma zmluvnými stranami, okrem prípadov, kedy je doručená faktúra zároveň dodacím listom.

8.6 V prípade, že faktúra nebude obsahovať náležitosti uvedené v ods. 8.5 tohto článku zmluvy, kupujúci je oprávnený vrátiť ju predávajúcemu na doplnenie alebo opravu. V takomto prípade plynie lehota splatnosti odo dňa doručenia opravenej alebo doplnenej faktúry kupujúcemu.

8.7 Splatnosť faktúr je do 60 dní od doručenia faktúry. V pochybnostiach sa má za to, že faktúra bola doručená na 3. deň od jej odoslania predávajúcim.

8.8 Dátumom úhrady je dátum pripísania fakturovanej čiastky na účet predávajúceho, pokiaľ sa zmluvné strany nedohodnú inak.

8.9 Predávajúci sa zaväzuje, že bez písomného súhlasu kupujúceho nepostúpi svoje peňažné pohľadávky, ktoré vzniknú z tejto zmluvy iným tretím osobám. Postúpenie pohľadávky zo strany predávajúceho tretej osobe bez súhlasu kupujúceho je neplatné. Súhlas kupujúceho je platný len za podmienky, že bol na takýto úkon udelený predchádzajúci súhlas MZ SR.

8.10 Zmluvné strany sa dohodli, že predávajúci neprijme vyhlásenie podľa § 303 a nasl. Obchodného zákonníka. V prípade porušenia tejto povinnosti je predávajúci povinný uhradiť kupujúcemu zmluvnú pokutu vo výške 2 % z istiny pohľadávky. Uvedené sa neuplatní, ak osobitný právny predpis vylučuje uzavretie dohody podľa predchádzajúcej vety.

**Čl. 9**

**Doba použiteľnosti**

9.1 Predávajúci sa zaväzuje dodávať kupujúcemu tovar, ktorého doba použiteľnosti (exspirácia) neuplynie skôr ako o 12 mesiacov od dátumu dodania kupujúcemu.

9.2 V prípade dodania tovaru, ktorého doba použiteľnosti (exspirácia) uplynie skôr ako o 12 mesiacov od dátumu dodania kupujúcemu, sa predávajúci zaväzuje k faktúre doložiť deklaračný list, na základe ktorého môže kupujúci vrátiť predávajúcemu tovar v lehote 14 dní pred uplynutím exspirácie.

9.3 Kupujúci je oprávnený odmietnuť prevzatie tovaru, ktorý nespĺňa podmienku podľa ods. 9.1 tohto článku zmluvy.

**Čl. 10**

**Reklamácia tovaru**

10.1 Zodpovednosť za vady tovaru a spôsob ich reklamácie a vybavenie sa riadi touto Zmluvou a Reklamačným poriadkom, ktorý je Prílohou č. 1 tejto zmluvy a je jej neoddeliteľnou súčasťou.

**Čl. 11**

**Záručná doba – zodpovednosť za vady**

11.1 Nebezpečenstvo škody na tovare a vlastnícke právo k tovaru prechádza na kupujúceho okamihom prevzatia tovaru dodaného na základe konkrétnej jednotlivej objednávky.

11.2 Predávajúci sa zaväzuje dodávať kupujúcemu tovar v kvalite a s označením zodpovedajúcim platným a účinným všeobecne záväzným právnym predpisom. Tovar dodaný v rozpore s predchádzajúcou vetou sa považuje za tovar dodaný s vadami.

11.3 Dňom prevzatia tovaru je dátum potvrdenia prevzatia tovaru kupujúcim na dodacom liste.

11.4 Kupujúci je povinný prezrieť si dodaný tovar čo najskôr po jeho prevzatí a podpise dodacieho listu.

11.5 Záručná doba tovaru je totožná s dobou jeho použiteľnosti.

11.6 Predávajúci ručí za kvalitu tovaru počas celej doby použiteľnosti (exspirácie), okrem prípadu, ak poškodenie, znehodnotenie alebo zničenie tovaru spôsobil svojim konaním alebo opomenutím kupujúci alebo iné osoby, ktorým umožnil prístup k tovaru, alebo ak poškodenie, znehodnotenie alebo zničenie tovaru malo pôvod vo vonkajších okolnostiach, ktoré predávajúci nemohol predvídať a nemohol týmto zabrániť.

11.7 Záruka sa nevzťahuje najmä na vady spôsobené kupujúcim alebo inými osobami, ktorým umožnil prístup k tovaru, neodbornou manipuláciou s tovarom alebo nedodržaním pokynov na jeho skladovanie.

11.8 Balenie tovaru musí zodpovedať predpísanému spôsobu, určenému na uchovanie a ochranu tovaru.

11.9 Zodpovednosť predávajúceho za vady a uplatnenie nárokov z vád tovaru, ako aj ďalšie otázky sú upravené v Prílohe č. 1 tejto zmluvy – Reklamačný poriadok.

**Čl. 12**

**Trvanie zmluvy a skončenie zmluvy**

12.1 Táto Zmluva sa uzatvára na dobu určitú a to na dobu 24 mesiacov odo dňa účinnosti zmluvy alebo do vyčerpania finančného limitu uvedeného v prílohe č. 2 tejto zmluvy podľa toho, ktorá z týchto skutočností nastane skôr.

12.2 Táto Zmluva zaniká:

12.2.1 písomnou dohodou zmluvných strán ku dňu podpisu dohody alebo k inému dňu, na ktorom sa zmluvné strany dohodnú;

12.2.2 odstúpením z dôvodov upravených v zákone alebo v zmluve, pričom odstúpením od zmluvy zmluva zaniká, keď je prejav vôle ukončiť platnosť zmluvy doručený druhej zmluvnej strane, pokiaľ v oznámení o odstúpení nie je ustanovený iný dátum skončenia zmluvy;

12.2.3 písomnou výpoveďou aj bez uvedenia dôvodu.

12.3 Predávajúci je oprávnený od tejto zmluvy odstúpiť v prípadoch uvedených v zákone a vtedy, ak kupujúci neprevezme včas a riadne poskytnuté plnenie. V prípade odstúpenia od zmluvy zo strany predávajúceho z dôvodu, že kupujúci neprevzal včas a riadne poskytnuté plnenie, má predávajúci nárok na úhradu účelne vynaložených nákladov.

12.4 Kupujúci je oprávnený odstúpiť od zmluvy v prípadoch uvedených v zákone a vtedy, ak predávajúci opakovane nedodá kupujúcemu tovar podľa Prílohy č. 2 – Špecifikácia a cenník tovaru v lehote podľa Čl. 3 tejto zmluvy, alebo dodávka má podstatné vady.

12.5 Kupujúci je tiež oprávnený okamžite odstúpiť od zmluvy:

12.5.1 v súlade s ustanoveniami § 19 ods. 1 a 2 zákona o verejnom obstarávaní,

12.5.2 ak predávajúci, jeho subdodávatelia a subdodávatelia podľa osobitného predpisu (ďalej len „subdodávatelia“) neboli v čase uzavretia zmluvy zapísaní v registri partnerov verejného sektora podľa zák. č. 315/2016 Z.z. v platnom znení (ďalej len „register“) alebo ak boli počas trvania zmluvy vymazaní z registra partnerov verejného sektora,

12.5.3 ak si subdodávatelia predávajúceho, ktorí musia byť zapísaní v registri ani v dodatočne primeranej lehote určenej kupujúcim podľa čl. 14 ods. 14.6 tejto zmluvy nesplnia povinnosť byť zapísaní v registri alebo ak dôjde k ich výmazu z registra počas trvania zmluvy,

12.5.4 ak v súlade so zákonom č. 315/2016 Z. z. v platnom znení registrujúci orgán rozhodne o výmaze predávajúceho z registra podľa ust. § 12 zákona, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní, a to v prípade, ak si kupujúci z dôvodu ekonomickej výhodnosti neuplatní zmluvnú pokutu podľa čl. 13 ods. 13.4 tejto zmluvy,

12.5.5 ak po uzavretí zmluvy sa stala konečným užívateľom výhod predávajúceho, jeho subdodávateľa alebo subdodávateľa podľa osobitného predpisu osoba podľa § 11 ods. 1 písm. c) zákona o verejnom obstarávaní, a to po uplynutí 30 dní odo dňa, keď táto skutočnosť nastala, ak táto skutočnosť stále trvá.

*Vyššie uvedené ustanovenia 12.5.2 – 12.5.5 je kupujúci oprávnený využiť v prípade, ak predávajúci resp. subdodávateľ má povinnosť byť zapísaný v registri partnerov verejného sektora v súlade so zákonom č. 315/2016 Z. z..*

12.6 Odstúpením od zmluvy nezaniká povinnosť kupujúceho zaplatiť za už dodaný tovar.

12.7 V prípade skončenia tejto zmluvy výpoveďou podľa bodu 12.2.3 tohto článku skončí zmluva uplynutím výpovednej doby, ktorá je rovnaká pre predávajúceho aj kupujúceho a je tri mesiace, pričom výpovedná doba začína plynúť v prvý deň kalendárneho mesiaca nasledujúceho po doručení výpovede, s výnimkou výpovede uvedenej v čl. 7 v bode 7.5 zmluvy.

12.8 Ukončenie zmluvy môže nastať odstúpením od zmluvy pre podstatné porušenie zmluvných podmienok.

12.9 Zmluvné strany označujú za podstatné porušenie zmluvy najmä, nie však výlučne, porušenie nasledujúcich zmluvných povinností:

a) nedodanie tovaru predávajúcim riadne a včas a v kvalite podľa podmienok dohodnutých v zmluve ako aj prílohe č. 2 tejto zmluvy,

b) neodstránenie vád tovaru predávajúcim za podmienok uvedených v tejto zmluve ani v nato poskytnutej dodatočnej lehote,

c) neprevzatie tovaru kupujúcim v súlade s touto zmluvou riadne a včas,

d) jednostranné nerelevantné navýšenie cien zo strany predávajúceho.

12.10 Odstúpenie od zmluvy sa považuje za doručené v deň, kedy druhá zmluvná strana prevzala zásielku obsahujúcu odstúpenie a v prípade, že toto odstúpenie odmietla prevziať alebo jej nebolo doručené z iného dôvodu, považuje sa odstúpenie za doručené v deň kedy sa zásielka vrátila odosielajúcej zmluvnej strane za podmienky, že bola odoslaná a adresu druhej zmluvnej strany uvedenú v zmluve alebo v príslušnom verejnom registri (t.j. v príslušnom obchodnom alebo živnostenskom registri). Uvedené ustanovenie o doručení odstúpenia sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi zmluvnými stranami, s výnimkou oznámenia o zmene adresy.

**Čl. 13**

**Pokuty a penále**

13.1 Kupujúci si môže voči predávajúcemu uplatniť zmluvnú pokutu v prípade, že predávajúci nedodrží termín dodania podľa čl. 3 ods. 3.1 tejto zmluvy vo výške 0,05 % z ceny nedodaného predmetu plnenia za každý deň omeškania. Za prvý deň sa považuje deň nasledujúci po dni, kedy mal byť predmet plnenia dodaný.

13.2 V prípade omeškania kupujúceho s úhradou kúpnej ceny za tovar v lehote podľa bodu 8.7 tejto zmluvy, si predávajúci môže uplatniť úrok z omeškania v súlade s nariadením vlády č. 21/2013 Z. z. v platnom znení.

13.3 Ak si subdodávatelia predávajúceho podľa čl. 14 tejto zmluvy nesplnia povinnosť byť zapísaní v registri partnerov verejného sektora (ďalej len „register“), predávajúci zaplatí kupujúcemu zmluvnú pokutu vo výške 100,- € za každý aj začatý deň porušenia tejto povinnosti a za každého subdodávateľa, ktorý túto povinnosť porušil.

13.4 Ak registrujúci orgán rozhodne o výmaze predávajúceho z registra podľa ust. § 12 zákona č. 315/2016 Z. z. v platnom znení, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní a kupujúci z dôvodu ekonomickej výhodnosti nevyužil právo odstúpiť od zmluvy podľa čl. 12 ods. 12.5.4 tejto zmluvy, predávajúci zaplatí kupujúcemu zmluvnú pokutu vo výške 10 000,- €.

13.5 Ak zo strany predávajúceho, resp. subdodávateľa nie je splnená povinnosť podľa § 11 ods. 2 zák. č. 315/2016 Z. z. v platnom znení alebo ak v registri nemá zapísanú oprávnenú osobu dlhšie ako 30 kalendárnych dní, nie je kupujúci ako účastník zmluvy v omeškaní, ak z tohto dôvodu nebude plniť, čo mu ukladá zmluva.

13.6 Ustanovenia 13.3, 13.4, 13.5 sa vzťahujú len na predávajúceho, resp. subdodávateľa, ktorí majú povinnosť byť zapísaní v registri partnerov verejného sektora v súlade so zákonom č. 315/2016 Z. z..

13.7 V prípade podstatného porušenia povinností v zmysle Čl. 15 ods. 15.1 tejto zmluvy, následkom ktorého by kupujúci odstúpil od zmluvy, vznikne kupujúcemu nárok voči predávajúcemu na uplatnenie zmluvnej pokuty vo výške 5 % z dohodnutej ceny za celý predmet zmluvy v € s DPH uvedenej v Prílohe č. 2 kúpnej zmluvy.

13.8 Zmluvná pokuta je splatná do 15 dní odo dňa doručenia žiadosti o jej úhradu predávajúcemu.

13.9 Uplatnením zmluvnej pokuty a sankcií nie je dotknutý nárok na náhradu škody, ktorú svojim konaním, nekonaním spôsobil kupujúcemu predávajúci. Ukončením zmluvného vzťahu nie je dotknuté právo na náhradu škody a uplatnenia si zmluvnej pokuty. Zmluvné strany sa dohodli, že ustanovenie o zmluvnej pokute zostáva v platnosti aj po uplynutí platnosti tejto zmluvy.

**Čl. 14**

**Subdodávatelia a osobitné povinnosti predávajúceho**

14.1 Predávajúci pri plnení predmetu zmluvy špecifikovaného v čl. 2 tejto zmluvy využije subdodávateľov uvedených v prílohe č. 3 tejto zmluvy – Identifikácia subdodávateľov.

14.2 K zmene subdodávateľa môže dôjsť len po odsúhlasení zmeny kupujúcim. Predávajúci je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov podľa bodu 14.1 tohto článku zmluvy. Kupujúci zašle písomné stanovisko (súhlas/nesúhlas) predávajúcemu bez zbytočného odkladu. Schválený bude každý subdodávateľ, ktorý bude riadne identifikovaný v zmysle bodu 14.1, bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bude bezvýhradne súhlasiť a bude zapísaný v registri partnerov verejného sektora, ak mu táto povinnosť vyplýva zo zákona č. 315/2016 Z. z. v platnom znení.

14.3 Predávajúci sa zaväzuje na požiadanie kupujúceho predložiť mu všetky zmluvy, ktoré má uzavreté so subdodávateľmi.

14.4 Využitím subdodávateľov nie je dotknutá zodpovednosť predávajúceho za plnenie predmetu zmluvy. Predávajúci je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné dodávky.

14.5 Predávajúci a subdodávatelia sú povinní byť počas trvania tejto zmluvy zapísaní v registri, ak im táto povinnosť vyplýva zo zákona č. 315/2016 Z. z. v platnom znení.

14.6 V prípade, ak kupujúci zistí, že subdodávatelia nie sú zapísaní v registri alebo ak po uzavretí zmluvy sa stala konečným užívateľom podľa osobitného predpisu osoba podľa § 11 ods. 1 písm. c) zákona o verejnom obstarávaní, vyzve predávajúceho na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby predávajúci navrhol v súlade s bodmi tohto článku zmenu subdodávateľov, ktorí spĺňajú podmienku zápisu v registri bez osoby podľa § 11 ods. 1 písm. c) zákona o verejnom obstarávaní.

**Čl. 15**

**Osobitné zmluvné podmienky**

15.1 Predávajúci sa zaväzuje do 10 kalendárnych dní od podpísania tejto zmluvy predložiť kupujúcemu platné povolenie MZ SR príp. rozhodnutie ŠUKL na veľkodistribúciu predmetu zákazky v zmysle zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov (v origináli príp. úradne overenej kópii) a platné rozhodnutie ŠUKL o registrácii predmetu zákazky (v kópii).

15.2 Nepredloženie platných dokladov vymedzených v bode 15.1 sa považuje za podstatné porušenie zmluvných podmienok s možnosťou uplatnenia zmluvnej pokuty a s možnosťou využitia inštitútu odstúpenia od zmluvy kupujúcim pre podstatné porušenie zmluvných podmienok predávajúcim.

**Čl. 16**

**Záverečné ustanovenia**

16.1 Právne vzťahy touto Zmluvou neupravené sa riadia príslušnými ustanoveniami Obchodného zákonníka a iných všeobecne záväzných právnych predpisov platných na území Slovenskej republiky.

16.2 Táto Zmluva môže byť doplnená alebo zmenená len na základe písomného dodatku podpísaného oboma zmluvnými stranami, pri dodržaní ustanovení § 18 zákona o verejnom obstarávaní. Tieto dodatky sa stanú neoddeliteľnou súčasťou tejto zmluvy.

16.3 Pokiaľ niektoré z ustanovení tejto zmluvy je neplatné alebo neúčinné alebo nevynútiteľné, nemá to vplyv na platnosť, účinnosť alebo vynútiteľnosť jej ostatných ustanovení. V prípade, že niektoré z ustanovení tejto zmluvy je neplatné, alebo sa stane neskôr neplatným alebo neúčinným, zaväzujú sa zmluvné strany, že ho nahradia ustanovením, ktoré najviac zodpovedá ich pôvodnej vôli.

16.4 Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky.

16.5 Zmluvné strany súhlasia so zverejnením obsahu tejto zmluvy v Centrálnom registri zmlúv Úradu vlády SR v plnom rozsahu.

16.6 Zmluva je vyhotovená v štyroch rovnopisoch, pričom pre každú zmluvnú stranu sú určené dva rovnopisy.

16.7 Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.

16.8 Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv ([www.crz.gov.sk](http://www.crz.gov.sk)).

16.9 Neoddeliteľnou súčasťou zmluvy sú prílohy :

**Príloha č. 1 kúpnej zmluvy – Reklamačný poriadok**

**Príloha č. 2 kúpnej zmluvy – Špecifikácia a cenník tovaru**

**Príloha č. 3 kúpnej zmluvy – Identifikácia subdodávateľov**

V Martine, dňa: .................................... V .......................... , dňa: ......................

**Za UNM : Za predávajúceho:**

Meno: ...................................................

Funkcia: .................................................

Podpis:..................................................... Podpis: ...................................................

MUDr. Peter Durný, PhD., MPH

riaditeľ UNM

**Príloha č. 1 Kúpnej zmluvy**

**REKLAMAČNÝ PORIADOK**

pri predaji HVL (ďalej len lieky)

1. Lieky sú vyrábané, označované, vzorkované, kontrolované, dodávané a ich akosť je stanovená príslušným registračným výmerom, podnikovými a technickými normami. Podmienky skladovania a doba použiteľnosti je uvedená na obale.
2. Vnútorný a vonkajší obal prípravku je označený štítkom, alebo je priamo potlačený údajmi, ktoré zodpovedajú príslušným technickým normám, zákonu č. 362/2011 Z. z. o liekoch a zdravotníckych pomôckach a o zmene  a doplnení niektorých zákonov, zákonu č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov, nariadeniu vlády č. 569/2001 Z. z. v platnom znení. Súčasťou týchto údajov je i číslo výrobnej šarže.
3. Kupujúci je povinný prekontrolovať dodávky liekov hneď po ich doručení, vady je povinný oznámiť predávajúcemu písomnou formou.
4. Vady liekov, ktoré sú zrejmé už v dobe prechodu ako škoda pre kupujúceho, je povinný kupujúci reklamovať bez zbytočného odkladu, najneskôr však do 5 (päť) dní odo dňa, kedy tovar bol dopravený do miesta určenia.
5. Vady akosti reklamuje kupujúci bez zbytočného odkladu hneď ako tieto vady zistil, najneskôr do konca záručnej doby, ktorá platí do konca doby použiteľnosti.
6. Reklamovať vady akosti v priebehu záručnej doby je kupujúci oprávnený v tom prípade, ak zo strany kupujúceho boli dodržané všetky podmienky pre skladovanie. Záručná doba je totožná s dobou použiteľnosti.
7. V reklamácii kupujúci riadne popíše, uvedie, akým spôsobom sa vady prejavujú, spôsob uloženia, prípadne ďalšie skutočnosti dôležité k posúdeniu reklamácie. Súčasťou reklamácie je protokol o vadách, ktorý musí obsahovať:

* údaje týkajúce sa dodávky, t.j. dátum dodávky, množstvo, druh a stav obalu, číslo dodacieho listu,
* úplný obchodný názov predmetu reklamácie, včítane čísla.

Kupujúci súčasne popíše, akým spôsobom tovar uskladňuje.

Reklamáciu kupujúci doplní vhodným dôkazovým materiálom, hlavne fotokópiou dodacieho listu, zaslaním vzorky vadného tovaru, zaslaním štítku na obale, prípadne celej strany kartónu so štítkom a pod.

1. Predávajúci je oprávnený preveriť u kupujúceho spôsob uskladnenia dodaných liekov.
2. Predávajúci do 15 dní po obdržaní reklamácie oznámi kupujúcemu stanovisko k reklamácii.
3. Predávajúci je povinný vysporiadať reklamáciu kupujúcemu dodaním tovaru bez závad, prípadne udelením zľavy na dodaný tovar formou dobropisu. Predávajúci sa zaväzuje vysporiadať reklamáciu do 30 (tridsať) dní odo dňa jej uplatnenia.
4. V prípade vyradenia šarže z liečebného použitia na základe Správ o kvalite liečiv, ktoré vydáva Štátny ústav pre kontrolu liečiv Slovenskej republiky (ďalej len ŠUKL), je kupujúci povinný uplatniť u predávajúceho samostatnú reklamáciu na sťahované šarže. Kupujúci je oprávnený vrátiť takýto výrobok predávajúcemu najneskôr do 45 dní od uverejnenia rozhodnutia ŠUKL-u.
5. Nároky z vád:
6. pri vadách v množstve tovaru

* budú riešené dodaním chýbajúceho množstva a to do jedného mesiaca odo dňa, kedy predávajúci reklamáciu uznal, v prípade, že dodanie chýbajúceho množstva nebude možné, bude riešené dobropisom,
* vady v množstve v originálnych kartónoch (chýbajúce, alebo prázdne balenia) budú riešené len dobropisom,

1. pri vadách v akosti tovaru

* budú riešené buď výmenou chybného tovaru za bezchybný, v prípade, že nebude možné tovar vymeniť budú riešené dobropisom.

V Martine, dňa: ........................................ V ................... dňa: ..............................

**Za UNM: Za predávajúceho:**

Meno: ...................................................

Funkcia: .................................................

Podpis:..................................................... Podpis: ...................................................

MUDr. Peter Durný, PhD., MPH

riaditeľ UNM

**Príloha č. 2 kúpnej zmluvy – Špecifikácia a cenník tovaru**

Uchádzač predloží doplnené cenníky v zmysle *C. Opis predmetu zákazky* a  *D. Spôsob určenia ceny* súťažných podkladov

**Príloha č. 3 kúpnej zmluvy – Identifikácia subdodávateľov:**

**Subdodávateľ:**

Obchodné meno alebo názov, resp. meno, priezvisko: ......................................................

Sídlo, miesto podnikania alebo obvyklý pobyt: ......................................................

IČO, resp. dátum narodenia: ......................................................

Osoba oprávnená konať za subdodávateľa: ......................................................

- meno a priezvisko: ......................................................

- adresa pobytu: ......................................................

- dátum narodenia: ......................................................

- funkcia: ......................................................

Podiel plnenia zo zmluvy (špecifikácia, percentuálny a finančný rozsah):

.............................................................................................................................................................................................................................................................................................................................................................................................................................................

*Ak úspešný uchádzač nemá v úmysle zadať časti plnenia predmetu zmluvy subdodávateľom túto skutočnosť uvedie. Ak úspešný uchádzač predpokladá pri plnení predmetu zmluvy viac subdodávateľov, použije odsek toľkokrát, koľko subdodávateľov predpokladá.*

Predávajúci vyhlasuje, že mu nie sú známi žiadni ďalší subdodávatelia v zmysle ustanovení § 2 ods. 1 písm. a) bod 7 zákona č. 315/2016 Z. z. v platnom znení okrem vyššie uvedených.

V .......................... , dňa: ......................

**Za predávajúceho:**

Meno: .................................................

Funkcia: ..................................................

Podpis: ..................................................